ועדת הכספים, כנסת 22, פרוטוקול מספר 9, 2019-11-04 14:20

 << קריאה >> משה שגיא: אני מתכבד לפתוח את הדיון.

 << קריאה >> משה שגיא: אני מבקש לעבור לפנייה 160 עד 161 – הוצאות חירום אזרחיות.

 << קריאה >> משה שגיא: מי מסביר?

גיל אבירם: הפנייה נועדה לתקצוב 324,509 בהרשאה להתחייב למימון כבישי לב השומרון בית אריה – עפרים בהתאם להחלטת הממשלה 3393 מיום 11 בינואר 2018 שעניינה יישום הסכמים קואליציוניים לשנת 2019.

 << קריאה >> משה שגיא: מי בעד אישור הפנייה?

 << קריאה >> משה שגיא: מי נגד?

 << קריאה >> משה שגיא: מי נמנע?

 << קריאה >> משה שגיא: בעד – רוב

 << קריאה >> משה שגיא: נמנעים – אין

 << קריאה >> משה שגיא: תודה, הפניות אושרו.

אחמד טיבי: רביזיה.

 << קריאה >> משה שגיא: אני מבקש להביא את הפנייה שהתחייבתי לחבר הכנסת מיקי לוי על הנושא של השוטרים.

 << קריאה >> משה שגיא: מי מסביר את זה?

אחמד טיבי: אני מבקש שהדיון ברביזיה יידחה עד שנדסקס בנושא.

עידו שוואב: הפנייה נועדה ליישם את החלטות הממשלה 4280, 4328 ו-4438.

עידו שוואב: ההפחתה נועדה בעיקרה למימון הנושא של אי קביעות בשירות המשטרה ושירותי הביטחון.

עידו שוואב: הוועדה תקצה 20 מיליוני ₪ עבור טיפול באלימות משפחה.

עידו שוואב: גמלאות ופיצויים – זה גם בהתאם להסדר של השוטרים ושירותי הביטחון, 20 מיליוני ₪ עבור המועצות האזוריות בעוטף עזה ותקצוב מפקחים במשרד התעשייה.

 << קריאה >> משה שגיא: אני מבקש לדעת ממשרד הרווחה – אמרנו בישיבה קודמת לגבי נושא של סלי מזון שעלה ולגבי נושא של תקצוב המעונות.

חנן פריצקי: אני מנהל אגף תקציבים משרד הרווחה.

חנן פריצקי: לגבי סלי מזון – דיברנו על 6 מיליון שקל שאנחנו מתקשים למצוא בשנה זו.

חנן פריצקי: מהאוצר - - - בכ-3 מיליון שקל לטובת העניין.

חנן פריצקי: אנחנו אמרנו שאנחנו ננסה איכשהו להשלים את ה-6 מיליון שקל.

חנן פריצקי: אנחנו כרגע בודקים את האפשרות כי אנחנו נמצאים כבר בתחילת נובמבר, לוודא שמבחני התמיכה אכן יכולים לצאת בתקופה זו של השנה.

חנן פריצקי: אני חייב להגיד שאנחנו מאוד מתקשים להעמיד את ה-3 מיליון שלנו גם.

אורלי לוי אבקסיס: אז למה הסכמתם על העברה של עודפים ב-83 מיליון שקלים למשרד התחבורה?

אורלי לוי אבקסיס: 3 מיליון אתם לא מוצאים אבל אתם נותנים במתנה 83 מיליון שקלים.

אורלי לוי אבקסיס: מדוע לא שיחקתם עם זה בתוך המשרד?

כמה כסף אמור לעבור מבינוי לאוצר?

עודפים שלא נוצלו לבינוי.

חנן פריצקי: אני מתאר לעצמי שמדובר על עודפים שהם לא מחויבים.

חנן פריצקי: זה לא יתאפשר, זה היה מהבחינה הזו משהו שלא התאפשר על ידי משרד האוצר.

זה לא נכון.

 << קריאה >> משה שגיא: שאלנו לגבי הנושא של סלי המזון.

 << קריאה >> משה שגיא: אתה אמרת - - - ואמרה לך חברת הכנסת אורלי לוי – למה הסכמתם לקיצוץ, הרי אתם צריכים את הכסף.

חנן פריצקי: כמו שאמר חבר הכנסת מיקי לוי - - -

 << קריאה >> משה שגיא: לגבי הנושא של הסבסוד הזה של המעונות – מה עם זה?

חנן פריציקי: לגבי סבסוד מעונות – אמרנו שאנחנו מקיימים ישיבות בנושא.

חנן פריציקי: אנחנו כרגע מבצעים מתווה חדש שעיקרו הפחתה של העלות שהושתה על המשפחות.

חנן פריציקי: אנחנו נשנה את הטבלה בהתאם ל - - -שיושת עלינו.

חנן פריציקי: אנחנו ניסינו, כמו שאנחנו בוועדה – להעביר תקציבים מתוך תקציבי בינוי.

חנן פריציקי: זה לא התאפשר.

חנן פריציקי: היה משהו שלא התאפשר על ידי משרד האוצר.

חנן פריציקי: לכן אנחנו - - -

זה לא נכון.

- - - מזומן למזומן.

זה לא נכון.

לא פעם ולא פעמיים עבר כאן בוועדה מהרשאות במזומן.

חנן פריצקי: אני אומר – לא ניתנה לנו אופציה כזאת.

חנן פריצקי: זה לא בידינו.

אדוני היושב-ראש, נאמר פה משהו.

האוצר אמר שאי אפשר להעביר מתקציבי בינוי.

אנחנו יודעים שיש עשרות מיליונים שאמורים לחזור לאוצר בעוד חודש וחצי.

אנחנו יודעים גם יותר מזה – שאלה ששאלו מלשכתך, שאפשר לעשות במזומן.

 << קריאה >> משה שגיא: אני מבקש תוך שבוע לקבל ממך ומהאוצר תשובה.

 << קריאה >> משה שגיא: אנחנו לא מסכימים לדבר הזה.

 << קריאה >> משה שגיא: אל"ף, אנחנו לא מסכימים לעניין של סלי מזון שזה סתם שערורייה, והנושא הזה של סבסוד המעונות, ודיברתי גם עם שר האוצר, ואני מבקש בתוך שבוע תשובה.

 << קריאה >> משה שגיא: אני אומר לך ואני אומר לכולם – זה יגיד לי מה אני צריך לשים על סדר היום, כאשר מגיע גם משרד הרווחה וגם משרד האוצר.

 << קריאה >> משה שגיא: אנחנו לא יכולים עם הדבר הזה לחיות ככה וזה יעבור לידינו, וזהו.

 << קריאה >> משה שגיא: שבוע – אני רוצה תשובה.

אורלי לוי אבקסיס: אז עוד משהו שיגישו לך, אדוני עם זה.

אורלי לוי אבקסיס: אני ביקשתי כבר בישיבה הקודמת: לגבי רשימת ההמתנה של כל אותם ילדים ובני נוער בסיכון שנמצאים עם צו בית משפט ובמקביל משרד הרווחה סוגר מסגרות כאלה שאמורות להגן על אותם בני נוער במצוקה.

אורלי לוי אבקסיס: אני מבקשת מכם – אתם כל הזמן בוכים שאין לכם תקציב ובשבוע שעבר ראיתי שנידבתם מאות מיליוני שקלים מתוך משרד הרווחה למשרדים אחרים, שיהיו חשובים שככל שיהיו.

חנן פריצקי: משרד הרווחה לא מנדב שקל.

אורלי לוי אבקסיס: אז איך תכננתם את התקציב שלכם כאשר יש לכם רזרבות שהאוצר יכול לקחת אותן?

אורלי לוי אבקסיס: משהו פה לא עובד כשורה.

חנן פריצקי: אם היושב-ראש יאפשר לי אני אענה.

 << קריאה >> משה שגיא: מה שאני אבקש – היא ביקשה את הרשימה הזאת.

 << קריאה >> משה שגיא: אני מבקש גם, בתוך שבוע להעביר את הרשימה לוועדה.

חנן פריצקי: לא בטוח שאפשר - - -

 << קריאה >> משה שגיא: בתוך שבוע תביא את זה לוועדה.

 << קריאה >> משה שגיא: אנחנו נביא את זה לחברת הכנסת אורלי לוי.

 << קריאה >> משה שגיא: היא מבקשת את זה, היא ביקשה גם בפעם הקודמת.

מיקי לוי: מכיוון שאני שלחתי את המכתב על הסלים אני מבקש מכם: 3 מיליון שקל זה כסף קטן.

מיקי לוי: אתם תביאו 6 מיליון שקל עבור משפחות, זהו.

מיקי לוי: אתה תגיד על ועדה אם האוצר הביא לך או לא.

מיקי לוי: יש לנו כאן עוד כמה עניינים אתם.

מיקי לוי: 6 מיליון שקלים עבור סלים למשפחות - - -

אורית פרקש הכהן: אני חוזרת על מה שאמרתי גם בדיונים הקודמים כשבכנסת הקודמת הנושא הזה עלה.

אורית פרקש הכהן: אני מתנגדת ברמה העקרונית למונח שנקרא "קיצוץ רחבי".

אורית פרקש הכהן: קיצוץ רחבי זו לא מנהיגות כלכלית, זו פחדנות כלכלית.

אורית פרקש הכהן: זה לבוא ולחתוך מהכל.

אורית פרקש הכהן: חותכים ממשרד הבריאות.

אורית פרקש הכהן: רק לפני דקה שמענו את שר הבריאות ואת המנכ"ל שלו, המערכת בקריסה.

אורית פרקש הכהן: מקצצים בקצבאות הנכים ברשות לניצולי שואה, מהחינוך המיוחד, מהצהרונים, משירותים לזקנים.

אורית פרקש הכהן: נו, באמת.

אורית פרקש הכהן: אנחנו יושבים פה, שומעים את בעלי האולמות והמסעדות בעוטף עזה שלא מוצאים להם 5 מיליון שקלים.

אורית פרקש הכהן: מדברים כאן על ארגון "לתת", מדברים על הדברים שמדברת עליהם חברת הכנסת אורלי לוי אבקסיס, אבל לדברים האלה יש חשיבות.

אורית פרקש הכהן: בעיניי אנחנו לא צריכים להעביר את הקיצוץ הזה.

אורית פרקש הכהן: לכל הפחות שיתכבד אגף התקציבים, יסיר מהקיצוץ הזה את אותו חיתוך רחבי מכל אותם דברים סוציאליים.

אורית פרקש הכהן: אפילו את המינימום הזה לא עשינו.

אורית פרקש הכהן: לא באה הממשלה ואומרת – אלה סדרי העדיפויות שלי בתקופה של בור תקציבי, אלה הדברים שאני אחתוך מהם, ואלה הדברים שלא, והאם מעבירים לנו את כל הדברים האלה?

אורית פרקש הכהן: ושוב אני רוצה להדגיש – אנחנו שוב נמצאים במצב שבו יש גם בור תקציבי ואנחנו בכלל לא יודעים לאן המטוס הזה נוסע.

אורית פרקש הכהן: אני מודה לך על זה שסוף סוף ביום שני הקרוב יגיע אגף התקציבים ויצביע על הבור התקציבי, אבל גם לזה – קודם כל צריך להקשיב להצגת הדברים ואז לראות במה אנחנו חותכים.

אורית פרקש הכהן: תודה רבה.

אורלי לוי אבקסיס: מה את מציעה, בעצם?

אורלי לוי אבקסיס: לדחות את ההצבעה על זה?

אורית פרקש הכהן: אני מתנגדת, עכשיו.

מיקי לוי: את לא יכולה להמציא את הגלגל, עם כל הכבוד לך.

מיקי לוי: הכל היה קיצוץ רחבי, ואני אומר לך מתוך זה שאני בא מתוך המערכת שזה בלתי אפשרי לא לעשות את זה כשיש בעיות.

מיקי לוי: אם לא יהיה קיצוץ רחבי – הגירעון שלך יעלה.

אורית פרקש הכהן: הכדור עובר למי שהגיש לנו את הקיצוץ הזה.

מיקי לוי: אין בעיה.

מיקי לוי: תצביעי נגד השוטרים.

מיקי לוי: אין בעיה, תצביעי נגד.

אתה שאלת שאלה והתשובה שקיבלנו היא תשובה - - -השאלה נשאלה גם בישיבה הקודמת וגם לפני כן במכתבים שפנינו וגם אתה פנית בעניין הזה, והנושא הזה של הסבסוד של המעונות, הקיצוץ הזה, הוא בעצם הקיצוץ הזה.

אם אנחנו נאשר את ה-flat אין שום סיכוי שבעולם שיוכלו להפעיל את זה אחורה, בוודאי לא בשנת הלימודים הזו.

נאמר משהו שרוצים לחשוב על איזשהו מתווה.

אם הם מצאו את המתווה הזה ודיברו עליו זה מתווה שהוא בעייתי מבחינה אחת, אבל הוא יותר צודק, אז הם יכולים לעשות את זה היום.

אני אומר דבר אחד: אם זה יעבור לא יהיה הסבסוד, ימשיך הלאה אותו קיצוץ דווקא למשפחות שצריכות את זה.

הקיצוץ לא היה רחבי.

הוא לא היה flat לגבי המעונות.

הוא היה רק על אלה שמקבלים סיוע בסבסוד.

אני חושב שהחלטה כזו במיוחד כשיש עודפים בבינוי – ואני אומר לך, באחריות, אדוני היושב-ראש: יש למעלה מ-70 מיליון שקל עודפים שהולכים לחזור לאוצר על בינוי של מעונות, שכולנו יודעים שהרשויות המקומיות לא מצליחות להדביק את הקצב, זה לא יוצא השנה.

זה כמו כסף מזומן, והסיפור הזה שהאוצר כביכול בא וטוען – אני רוצה שתישאל השאלה את היועץ המשפטי: האם אי אפשר לעשות את ההחלפה הזו בין ההרשאות האלה של בעצם כסף מזומן של עכשיו, לכסף הזה של הסבסוד.

אני חושב שאם הקיצוץ היום יעבור, הסבסוד הזה שפוגע בשכבות החלשות – ייעצר.

 << קריאה >> משה שגיא: אני ביקשתי בתוך שבוע מפריצקי שייתן תשובה לגבי השאלה הזאת, בין היתר הנושא הזה, או בעיקר הנושא הזה של סבסוד המעונות.

 << קריאה >> משה שגיא: אנחנו דיברנו על ההעברה הזאת, על הקיצוץ הזה, אנחנו דיברנו לאשר.

 << קריאה >> משה שגיא: דיברנו על לאשר את זה.

 << קריאה >> משה שגיא: דיברנו כבר בפעם הקודמת, היה פה גם דרישה של אחד החברים.

 << קריאה >> משה שגיא: בקיצור, אנחנו צריכים להעביר את זה.

 << קריאה >> משה שגיא: אבל אף אחד מאתנו לא הולך לשום מקום.

 << קריאה >> משה שגיא: אם אנחנו נראה שבתוך שבוע – אמרתי, אם אני אראה שאין פתרון עם העניין הזה של סבסוד המעונות וסלי המזון, המציאות תהיה מאוד קשה מבחינת הוועדה.

אורית פרקש הכהן: אז למה לא להתנות את הקיצוץ בזה?

 << קריאה >> משה שגיא: בגלל שאי אפשר להתנות.

 << קריאה >> משה שגיא: אנחנו לא יכולים כל הזמן להמשיך - - -

שיציעו את הפתרון הזה, שיציעו את זה.

אין בעיה, אם אתה יודע שיש לך מנוף - -

 << קריאה >> משה שגיא: יש.

 << קריאה >> משה שגיא: יש.

אורלי לוי אבקסיס: מה, את כל ההעברות אפשר.

 << קריאה >> משה שגיא: כן.

 << קריאה >> משה שגיא: של הרווחה.

אורלי לוי אבקסיס: אדוני היושב-ראש, מחוסר ארגון של האופוזיציה – אני באה ואני אומרת לך: אני הגעתי לפה והייתי בטוחה שכמו שהיינו עושים לפני תקציב – היינו מוצאים את המכנה המשותף הרחב.

אורלי לוי אבקסיס: אני פונה אליך, חבר הכנסת ניסנקורן.

אורלי לוי אבקסיס: היינו מוצאים את הנקודות שחשוב מאוד לכמה שיותר חברי כנסת שיש להם אינטרס להעביר פה דברים שהם לטובת הציבור הכללי.

אורלי לוי אבקסיס: היינו משתפים פעולה ומוצאים מה הם נושאי הליבה שעליהם אנחנו לא מוכנים לוותר.

אורלי לוי אבקסיס: היינו פועלים כגוף אחד גם כשהיה בינינו - - -אתה, אין לך מנוף היום.

אורלי לוי אבקסיס: כמי שמנהיג את האופוזיציה כי זה לא נוח לך להפעיל כנגד הוועדה הזו.

אורלי לוי אבקסיס: יכולנו להציל פה דברים.

אורלי לוי אבקסיס: בינתיים הפכנו להיות חותמת גומי בגלל שלא התארגנו נכון בוועדת הכספים.

 << קריאה >> משה שגיא: לא, לא.

 << קריאה >> משה שגיא: אני לא מסכים לזה.

אורלי לוי אבקסיס: אני פונה אליך.

אורלי לוי אבקסיס: הם יעבירו ככה עוד מיליארדי שקלים ממשרדים חשובים למשרדים חשובים פחות.

 << קריאה >> משה שגיא: תודה רבה.

 << קריאה >> משה שגיא: את לא יכולה לנצל את המציאות הזאת שאני לא מוציא אותך.

אורלי לוי אבקסיס: ואנחנו, בגלל שאנחנו לא מלוכדים, נהפוך להיות סרח עודף.

אורלי לוי אבקסיס: אנחנו - - -

 << קריאה >> משה שגיא: מספר פנייה לוועדה 9004.

אורלי לוי אבקסיס: אני מציעה לך לבוא לתאם ולהפוך להיות כוח שיהווה איזשהו איזון כנגד הקואליציה - -

 << קריאה >> משה שגיא: 32900 עד 37.

אורלי לוי אבקסיס: - - שהיא היום קואליציה - - -

 << קריאה >> משה שגיא: אני קורא לך לסדר פעם שנייה.

 << קריאה >> משה שגיא: את לא יכולה לנהל פה דיוני אופוזיציה.

 << קריאה >> משה שגיא: אף אחד גם לא יודע מי האופוזיציה ומי לא האופוזיציה.

 << קריאה >> משה שגיא: דיברנו על זה, היתה פה דרישה דווקא של חברים באופוזיציה – אם את מגדירה את זה אופוזיציה.

 << קריאה >> משה שגיא: 32900 עד 37.

 << קריאה >> משה שגיא: מי בעד אישור הפניות?

 << קריאה >> משה שגיא: ירים את ידו.

 << קריאה >> משה שגיא: בעד הפניות – 6

 << קריאה >> משה שגיא: נמנעים – אין פניות 32900 עד 37 אושרו.

 << קריאה >> משה שגיא: הפניות אושרו.

אורלי לוי אבקסיס: רביזיה, אדוני היושב-ראש.

אורלי לוי אבקסיס: רביזיה כי אנחנו נגד קיצוץ רחבי.

 << קריאה >> משה שגיא: מספר פנייה לוועדה 9004, 110 עד 112.

 << קריאה >> משה שגיא: זה הקיצוץ הרחבי.

עידו שוואב: הפנייה נועדה להעביר סך של 800 אלפי ₪ מתקציב משרד הביטחון.

עידו שוואב: כל ההסברים לגבי השימושים והנסיבות לשינויים הוסברו בוועדה המשותפת, ועוד 399,156 אלפי ₪ עבור תוכנית סבסוד הצהרונים לשנת הלימודים תש"פ.

 << קריאה >> משה שגיא: מה זה ה-800 מיליון?

 << קריאה >> משה שגיא: לאן זה מיועד?

קריאה: 800 מיליון – משרד הביטחון.

קריאות: - - -

קריאה: לא, זה לא רשויות מקומיות.

קריאה: יש פה שני דברים: משרד הביטחון 800 מיליון, 399 למשרד החינוך עבור הארכת תוכנית סבסוד הצהרונים.

 << קריאה >> משה שגיא: לא רוצה, עם כל הכבוד, מספיק.

 << קריאה >> משה שגיא: כל אחד ידבר, יציג, יציע.

 << קריאה >> משה שגיא: הנושא הזה של סבסוד הצהרונים – אנחנו דרשנו את זה כאן בוועדה.

 << קריאה >> משה שגיא: כתוצאה מזה עבר הכסף הזה שעכשיו אנחנו צריכים לאשר אותו כדי לסבסד את הצהרונים לשנת הלימודים תש"פ.

 << קריאה >> משה שגיא: נכון?

קריאה: שנת הלימודים שהחלה.

 << קריאה >> משה שגיא: היה לנו דיון על חבל מודיעין, על השריפה שהיתה שם כדי לפצות את האנשים.

 << קריאה >> משה שגיא: זה גם מופיע פה.

 << קריאה >> משה שגיא: מי מסביר?

איתי טמקין: נכון.

איתי טמקין: גם מופיע פה.

איתי טמקין: אני אסביר.

איתי טמקין: החלטת הממשלה דיברה על 84 מיליון שקל, לפצות גם את התושבים וגם לשקם את התשתיות ביישוב עצמו במבוא מודיעין, וגם בקיבוץ הראל במטה יהודה.

איתי טמקין: התכנסה ועדה שהיו חברים בה משרד האוצר, משרד התחבורה, המשרד להגנת הסביבה ומשרד הפנים, והיא בעצם דנה וקבעה את כללי החלוקה גם לתושבים וגם ליישוב עצמו, והפנייה הזו נדרשת על מנת שנוכל להשלים את התשלומים גם למועצה - - -

 << קריאה >> משה שגיא: ועכשיו אתם תעבירו את התשלומים, גם למודיעין וגם להראל?

איתי טמקין: בדיוק.

אורלי לוי אבקסיס: אני רואה שבהעברה פה יש למעלה מ-800 מיליון שקלים למשרד הביטחון וכתוב פה ש - - -החיסיון שיש למשרד הביטחון אנחנו לא יכולים לדון בתקציב הזה, אבל מה שאני רוצה לשאול אותך, אדוני היושב-ראש, אנחנו נדון בזה בעצם בוועדה המשותפת לוועדת החוץ והביטחון ולוועדת הכספים שאני חברה בה, בוועדה המשותפת הזו.

אורלי לוי אבקסיס: אבל מאחר ואנחנו נדון בזה אחרי שנאשר את ההעברה כאן אז - -

מיקי לוי: לא, לא.

מיקי לוי: יש טעות.

מיקי לוי: כבר דנו והצבענו בעד.

מיקי לוי: מדובר בחיי אדם.

אורלי לוי אבקסיס: - - אנחנו לא נדע באמת מה עיקר ומה טפל.

 << קריאה >> משה שגיא: בטח שנדע.

 << קריאה >> משה שגיא: בוועדה המשותפת נדע.

מיקי לוי: לא.

מיקי לוי: אבל דנו בה כבר אדוני, והצבענו בעד.

מיקי לוי: אני אומר לכם כאחד שהשתתף בוועדה הזו – מדובר בחיי אדם.

אורלי לוי אבקסיס: אבל לא סיימתי.

אורלי לוי אבקסיס: למה אני מעלה את הנושא?

אורלי לוי אבקסיס: נפגשתי עם חקלאים השבוע והם אמרו לי שמשרד הביטחון, אולי בניגוד לחוק חובת מכרזים או משהו אחר, אבל אמרו לי שמשרד הביטחון מעביר את רכש העגבניות לטורקיה.

אורלי לוי אבקסיס: בעיניי זה נראה קצת אבסורד.

אורלי לוי אבקסיס: ולכן השאלה – האם גם רכישות כאלה נכנסות תחת הסעיף של המסווג ולכן אתם יכולים לדון כאן בוועדה על מה חשוב ומה לא חשוב כי בעצם העברה כזו מבטיחה את זה שאנחנו נפגע בחקלאות במדינת ישראל.

מיקי לוי: כאחד שהשתתף בוועדה והרבה שעות, בדקתי והתייעצתי על זה עם בעלי מקצוע אני אומר לכם שגם שם הצבעתי בעד.

אורלי לוי אבקסיס: מתי היתה הוועדה הזו?

מיקי לוי: לפני כשבועיים וחצי או שלושה.

אחמד טיבי: על ה-800 מיליון.

קריאה: זה סודי, זה סודי.

אחמד טיבי: סודי ומביאים את זה למליאת הוועדה, פה?

 << קריאה >> משה שגיא: האמת היא שזה משרד הביטחון, בעיקר העברה ביטחונית, והנושא של הצהרונים, סבסוד הצהרונים.

 << קריאה >> משה שגיא: זה מופיע פה.

אורית פרקש הכהן: אני רק מבקשת שוב לשים על השולחן של הוועדה הזו את הנושא החינוך המיוחד, המוכשר, הבלתי פורמלי – גם, נושא שמתעכב פה כמעט שנה, הורים שנושאים בנטל כלכלי מאוכלוסיות מוחלשות, והנה, כשרוצים – שמים, כשלא רוצים – לא שמים.

אורית פרקש הכהן: אני חושבת שצריך להתחיל להפעיל את הכוח שלנו כחברי ועדת הכספים ולהחזיר את בקשת ההעברות - - -בסוף הם זקוקים לנו.

אורית פרקש הכהן: להתחיל להשתמש בכוח שלנו לא רק כאנשים שמצביעים בעד או נגד אלא גם לסרב לדון בבקשות.

 << קריאה >> משה שגיא: מי בעד אישור הפניות?

 << קריאה >> משה שגיא: ירים את ידו.

 << קריאה >> משה שגיא: בעד – רוב

 << קריאה >> משה שגיא: נמנעים – אין פניות 9004 112-110 אושרו.

 << קריאה >> משה שגיא: תודה, הפניות אושרו.

אחמד טיבי: רביזיה.

 << קריאה >> משה שגיא: מספר פנייה לוועדה – 7 בחוברת הכללית.

 << קריאה >> משה שגיא: מי מסביר?

שירה עמיאל: הפנייה נועדה לתקצב סך של 200,000 אלפי ₪ בהרשאה להתחייב לצורך מתן מענקים להקמת לשכת שירותי מחשוב בנקאיים בהתאם לסעיף 11(ג) לחוק הבנקאות לצורך הכנסת תחרות.

אורלי לוי אבקסיס: איזו מערכת עולה 200 מיליון שקל?

אורלי לוי אבקסיס: אני רוצה לדעת.

שירה עמיאל: לצורך הכנסת תחרות לשוק הבנקאות.

שירה עמיאל: בעצם מופה שחסם משמעותי הוא עלות הקמת עלויות המחשוב, ולצורך הקמת בנק חדש שכבר מצא חברה שכבר חתמה על הסכם ראשוני וניתן לה רישיון לפתח את מערכות המחשוב.

אורלי לוי אבקסיס: ביחס למה זה המחשוב הזה?

אורלי לוי אבקסיס: לאיזו פעילות?

שירה עמיאל: בנק חדש.

שירה עמיאל: הקמת בנק נוסף להכנסת תחרות.

אורלי לוי אבקסיס: 200 מיליון שקל רק המחשוב?

שירה עמיאל: עד 200 מיליון שקל להקמת מערכות מחשוב, מה שהוא חסם משמעותי - - -

 << קריאה >> משה שגיא: זה לא סכום גבוה מידי?

שירה עמיאל: זה עד 200 מיליון כתלות בהוצאה וקצב הביצוע.

אורית פרקש הכהן: יש לי שאלה.

אורית פרקש הכהן: אני רוצה להסב את תשומת ליבך שבשונה מדברים, כמו שהגיע שר התחבורה סמוטריץ, והכל דובר בתקציבים שכבר מחכים, תקועים, התחייבו בגינם – פה הסכום כולו הוא הרשאה להתחייבות.

אורית פרקש הכהן: כלומר, זה סכום שעוד לא התחייבו בו.

אורית פרקש הכהן: הוא עתידי אבל זה עתידי.

אורית פרקש הכהן: כמה זמן זה אצלנו?

אורית פרקש הכהן: אולי בעוד חודש יהיה שר אוצר חדש, בעזרת ה'.

אורית פרקש הכהן: אולי שהוא יקבע את סדרי העדיפויות?

 << קריאה >> משה שגיא: לצערי שרי האוצר נתונים לפקידים.

אורית פרקש הכהן: הרי ברור לך שבשנה הבאה לא כל 200 מיליון השקל האלה יבוזבזו ברמה התזרימית.

אורית פרקש הכהן: לכן אני לא מבינה למה עכשיו אין את הסבלנות לחכות עוד חודש כדי לראות אם יש ממשלה בישראל בגירעון – זה הזמן עכשיו לאשר את כל ה-200.

אנטאנס שחאדה: הכוונה היא להקים בנק מסחרי פרטי?

אנטאנס שחאדה: תנו לנו להבין.

אורית פרקש הכהן: כן.

אורית פרקש הכהן: המטרה היא מאוד חשובה, ומי כמוני מחובר לערכים של תרבות אבל זו הרשאה להתחייב, כלומר, זו הוצאה שעוד לא הוציאו אותה.

אורית פרקש הכהן: לכן השאלה היא למה דווקא היום, למה דווקא עכשיו.

אנטאנס שחאדה: הממשלה נותנת כסף לבנקים פרטיים?

שירה עמיאל: מדובר בתקצוב לפי החוק.

שירה עמיאל: כלומר, סעיף 11(ג) לחוק שירות בנקאות הגדיר את הדבר הזה.

אורית פרקש הכהן: אולי יכול לבוא שר ולתקן את החוק, ולהגיד – אם אנחנו יודעים שמבחינה תזרימית בשנה הקרובה לא יצליחו לבזבז יותר מ-100 מיליון שקלים, במירכאות, 50 מיליון שקלים, אז הרווחנו לציבור עוד 100 מיליון שקלים שאולי יחסכו ממנו מס או גזירה.

אורית פרקש הכהן: השאלה מה אנחנו רוצים כאן.

שירה עמיאל: אני אסביר.

שירה עמיאל: הקול קורא לצורך התחייבות בהתאם למכרז שכבר פורסם – כבר נבחר בו זוכה.

שירה עמיאל: בעצם הקול הקורא למכרז הזה פורסם כבר בשנה שעברה ובמרץ נבחר הזוכה.

שירה עמיאל: המכרז כולו הוא עד 200 מיליון שקלים ולכן כל הסכום צריך להיות מתוקצב כבר עכשיו כדי לאפשר להוציא אפילו את השקל הראשון במכרז.

אורית פרקש הכהן: אבל לפי המכרז, את הרי לא ב day one.

אורית פרקש הכהן: יש פריסה של תשלומים.

אורית פרקש הכהן: אז למה עכשיו צריך להתחייב?

אורית פרקש הכהן: השנה הבאה היא שנה קשה, כלכלית.

אורית פרקש הכהן: יבוא שר אוצר, ידבר עם החשב הכללי ויעדכן את התזרים.

 << קריאה >> משה שגיא: מה שאת אומרת זה רעיון לא רע, אז צריך להצביע נגד, אבל מה את רוצה ממנה?

 << קריאה >> משה שגיא: היא הסבירה בטוב טעם את העניין הזה.

 << קריאה >> משה שגיא: אפשר להצביע נגד.

 << קריאה >> משה שגיא: מי בעד אישור הפנייה?

 << קריאה >> משה שגיא: ירים את ידו.

 << קריאה >> משה שגיא: מי נגד?

 << קריאה >> משה שגיא: בעד – רוב

 << קריאה >> משה שגיא: נמנעים – 1

 << קריאה >> משה שגיא: תודה, הפנייה אושרה.

אורלי לוי אבקסיס: רביזיה.

אורלי לוי אבקסיס: כשחסרים כל כך הרבה כספים במערכת הבריאות - - -

 << קריאה >> משה שגיא: 136 עד 139 – רשויות מקומיות.

ביאן ותאד: הפנייה התקציבית נועדה לתקצב סך של 468,960 אלפי ₪ במזומן ו-749,660 אלפי ₪ עבור הרשויות המקומיות.

ביאן ותאד: עיקר הפנייה עבור תגבור מענק הבירה.

ביאן ותאד: מדובר גם בתקציבים ליישום החלטות ממשלה כמו בדואים דרום, דרוזים, - - -ורישוי עסקים שעברה לאחר הנחת חוק התקציב בכנסת, גם תשלום עבור מזומן להרשאות עבר כמו תוכניות הבראה לרשויות מקומיות שעמדו באבני הדרך ונודע לנו עליהן אחרי הנחת חוק התקציב של שנת 19.

אחמד טיבי: מה הסכום?

ביאן ותאד: 468 מיליון ₪ במזומן, ו-749,660 אלפי ₪ בהרשאה להתחייב.

 << קריאה >> משה שגיא: שאלות?

 << קריאה >> משה שגיא: אנחנו עוברים להצבעה.

 << קריאה >> משה שגיא: מי בעד אישור הפניות?

 << קריאה >> משה שגיא: בעד – רוב

 << קריאה >> משה שגיא: נמנעים – אין פניות 139-136 אושרו.

 << קריאה >> משה שגיא: תודה, הפניות אושרו.

 << קריאה >> משה שגיא: אנחנו עוברים לפניות 154 עד 155.

 << קריאה >> משה שגיא: חקלאות.

טובה ויסר: הפנייה נועדה להעברת סכום של 1250 אלפי ₪ הוצאה לטובת - - - וצוותים לביצוע פעילות בחינוך הבלתי פורמלי וביצוע מחקר מלווה בהתאם להחלטת ממשלה - - - מיוני 2017.

טובה ויסר: בנוסף יועברו 24,000 אלפי ₪ בהרשאה להתחייב לביצוע חידוש התחייבות לפרויקט - - -ולהקמת תחנות הסעה בפזורה הבדואית בנגב.

אורלי לוי אבקסיס: כמה לחינוך?

טובה ויסר: החינוך הבלתי פורמלי – 1250 אלפי ₪.

אורלי לוי אבקסיס: מיליון וחצי.

אורלי לוי אבקסיס: אנחנו לוקחים פה מיליון וחצי - - -אבל השאלה שלי – מדוע החינוך המיוחד לא מגיע להסדר ואתם לא מבינים שצריך לתקצב הוצאה באותם מוסדות שיש שם ילדים שנמצאים על הרצף וגם ילדים אחרים שזקוקים באמת לכל סל השירותים שמגיע בחינוך הפורמלי הרחב יותר.

אורלי לוי אבקסיס: אני רואה שכשאתם רוצים למצוא כסף לדברים חשובים אבל בעיניכם אולי חשובים יותר מבני אדם, ובטח ובטח מאשר ילדים, כשמדובר שם באמת על גרושים, לעומת זאת 200 מיליון שקל עכשיו הצבענו על בניית מערכת מחשוב חדשה לבנקים.

אורלי לוי אבקסיס: במקביל, אותם ילדים - - -

 << קריאה >> משה שגיא: אוקיי.

אורלי לוי אבקסיס: זה גם ילדים במגזר החרדי ביניהם – בחינוך המיוחד לא מוצאים להם את התקציב המינימלי.

אורלי לוי אבקסיס: איך בונים סדרי עדיפויות באוצר?

קריאות: - - -

 << קריאה >> משה שגיא: מי בעד הפנייה?

 << קריאה >> משה שגיא: מי נגד?

קרן ברק: זה גם כולל את הפנייה לארגוני הנוער?

טובה ויסר: אין שום קשר.

 << קריאה >> משה שגיא: 154 עד 155.

 << קריאה >> משה שגיא: בעד – רוב

 << קריאה >> משה שגיא: נמנעים –אין

 << קריאה >> משה שגיא: הפניות אושרו.

אורלי לוי אבקסיס: צפויה לנו בקשה להעברה לחינוך המיוחד?

 << קריאה >> משה שגיא: שאלה טובה.

 << קריאה >> משה שגיא: אני אעבור לאגף התקציבים.

 << קריאה >> משה שגיא: אני מנהל אתם מלחמה כל הזמן, והם הולכים לעיתונים ואומרים שאני מעכב.

קריאות: - - -

 << קריאה >> משה שגיא: 162 עד 163 – מרכז למיפוי ישראל.

שני מנדל לאופר: הפנייה נועדה לתקצוב של 6.7 מיליון שקל בהוצאה והוספת שני תקני כוח אדם למרכז מיפוי ישראל.

שני מנדל לאופר: התוכנית הראשונה היא תוכנית השכר והתפעול.

שני מנדל לאופר: מטרת השינוי – הוספת שני תקני כוח אדם לאגף ה - - - להסדרת אישור המקרקעין במזרח ירושלים כחלק מיישום החלטת ממשלה מספר 3790 מ-13 במאי 2018.

שני מנדל לאופר: בנוסף אנחנו רוצים לתקצב סך של 1.9 מיליון ₪ להוצאות הפרישה לאור עלייה במספר העובדים הפורשים מן המרכז השנה.

שני מנדל לאופר: התוכנית השנייה היא מערכות הפרויקטים, התוכנית כוללת תקצוב הוצאות המרכז לביצוע פעולות מיפוי .

שני מנדל לאופר: השינוי - - - סך של 3.8 מיליוני ₪ בהוצאה וסך של 5.2 מיליוני ₪ בהרשאה להתחייב עבור ביצוע פרויקטים של המרכז למיפוי ישראל בתחום התשתיות: פיתוח נקודה גיאוגרפית לנתוני תשתיות, פיתוח יכולות והגדלת תשתית מחשוב לצורך קליטת נתונים מגופים שונים ונתוני מדידה בהתאם לביצוע בפועל.

אורלי לוי אבקסיס: הם זולים בתמחור שלהם לעומת התמחור במחשוב של הבנקים.

אחמד טיבי: מה זה צמצום פערים חברתיים כלכליים במזרח ירושלים?

אחמד טיבי: ומה זה קשור למיפוי?

שני מגדל לאופר: יש החלטת ממשלה נרחבת מאוד, אני חושבת שהיא מעל מיליארד שקלים לטובת מזרח ירושלים.

שני מגדל לאופר: חלק מהפעולות בעניין רישום המקרקעין.

שני מגדל לאופר: כדי לפתח שוק דיור מתפקד ופועל וכדי להסדיר את רישום המקרקעין ושתהיה מכירה וקנייה של דירות במזרח ירושלים, שיוכלו לעשות תשתיות ולסלול כבישים ולבנות מוסדות חינוך אנחנו צריכים להסדיר את הרישום.

שני מגדל לאופר: חלק מהעניין הזה זה באמת – לשלוח מודדים לשטח.

שני מגדל לאופר: זה עניינים של מדידה שלא עשו - - -

אורלי לוי אבקסיס: מאיפה התקציב מגיע?

שני מגדל לאופר: התקציב עבור תקני כוח אדם הוא מהחלטת הממשלה לאחר שהיתה הסדרה בין משרד המשפטים שמקבל את המדידות – אז תקצבנו תקני כוח אדם.

שני מגדל לאופר: התקציב למערכות הפרויקטים הגיע מתקציב פרויקטים של המרכז לאחר שהוחלט על איזה פרויקטים מתקדמים, איזה פרויקט יש להם צורך, זה מתקציב ייעודי לפרויקטים.

אורלי לוי אבקסיס: זאת אומרת – אני ביחד אתך מנסה להבין, כי אני רואה שלוקחים ממשרד הבינוי והשיכון.

אורלי לוי אבקסיס: פרויקט שיקום שכונות חברתי שהפך להיות מאוד מאוד מינורי, לצערי הרב, כבר כמה כנסות – הוא חלק ממה שמוגדר "פרויקטים" במשרד השיכון.

אורלי לוי אבקסיס: האם אני אעריך נכונה שיכול להיות שהפרויקט הזה ייפגע בעקבות אותה העברה?

שני מגדל לאופר: לא.

שני מגדל לאופר: התקציב כאן מיועד לפרויקטים והוא נלקח מהפעולות השוטפות של משרד השיכון.

שני מגדל לאופר: מרכז למיפוי ישראל הוא יחידת סמך של משרד השיכון.

אורלי לוי אבקסיס: זאת אומרת פרויקטים בתחום - ?

שני מנדל לאופר: של מיפוי ושל תשתיות.

שני מנדל לאופר: שיקום שכונות נמצא בתחום אחר במשרד השכונות, הוא לא נפגע, וגם עליו יש לנו פנייה.

 << קריאה >> משה שגיא: מי בעד אישור הפניות?

 << קריאה >> משה שגיא: ירים את ידו.

 << קריאה >> משה שגיא: הפניות אושרו.

 << קריאה >> משה שגיא: בעד – רוב

 << קריאה >> משה שגיא: נמנעים – אין

 << קריאה >> משה שגיא: הפניות אושרו.

 << קריאה >> משה שגיא: אנחנו עוברים לפנייה 164, פיתוח משרד החינוך.

 << קריאה >> משה שגיא: אני אומר גם למשרד האוצר, אני אומר גם למשרד החינוך.

 << קריאה >> משה שגיא: יש בליבי על העניין הזה.

 << קריאה >> משה שגיא: אני לא אעכב שום דבר, נעביר את זה.

 << קריאה >> משה שגיא: למה הבנות החרדיות בפר"ח מקבלות פחות מאשר בכל המקומות אחרים?

 << קריאה >> משה שגיא: למה אתם לא נוגעים בדבר הזה?

 << קריאה >> משה שגיא: למה כל הדברים שאני צריך לעמוד ולהתחנן?

 << קריאה >> משה שגיא: עבר כסף.

 << קריאה >> משה שגיא: למה זה לא מגיע?

 << קריאה >> משה שגיא: למה לכל דבר צריך לחכות?

 << קריאה >> משה שגיא: למה כל דבר אתם אומרים שזה האוצר?

 << קריאה >> משה שגיא: אני אעביר את זה אבל תדעו שמתחיל להימאס לי המשחק הזה.

 << קריאה >> משה שגיא: באמת.

 << קריאה >> משה שגיא: מה, אתם משחקים אתי, באוצר?

 << קריאה >> משה שגיא: מה אתם עושים?

 << קריאה >> משה שגיא: מדובר על דברים אלמנטריים של תלמידים ושל תלמידות.

 << קריאה >> משה שגיא: היתה הכשרה חלופית.

 << קריאה >> משה שגיא: הייתם צריכים הכשרה חלופית – זה אתם דרשתם.

 << קריאה >> משה שגיא: לא עובר.

 << קריאה >> משה שגיא: מחכים.

 << קריאה >> משה שגיא: כל דבר זה - - - אתם תקבלו גפני אחר.

 << קריאה >> משה שגיא: לא כזה שנלחם עם כל העולם כדי להעביר לכם העברות.

מוחמד חלילה: הפנייה נועדה לתקצוב סך של 604 מיליון שקלים בהרשאה להתחייב עבור בנייה חדשה של כיתות לימוד וגני ילדים.

מיקי לוי: אני בעיקרון בעד כיתות לימוד, חינוך, אבל אני כבר אומר לכם: זה הולך לעשות לא מעט בעיות.

מיקי לוי: יש 13 מיליון שקל, שלחתי גם מכתב ליושב-ראש הוועדה וגם אליכם, של תנועות הנוער.

מיקי לוי: מגיע להם כסף.

מיקי לוי: לא תוספת, לא כלום, כדי להמשיך - - -

ארגוני הנוער.

לא תנועות הנוער.

הם מופלים.

אתה מוביל את המאבק הזה.

מיקי לוי: אתה צודק.

מיקי לוי: אני מבקש שתביאו להם את הכסף שמגיע להם, זה נופל עליהם.

מיקי לוי: יבואו, יסגרו את הצופים או בני עקיבא - - -

 << קריאה >> משה שגיא: יש פנייה של ארגוני הנוער.

 << קריאה >> משה שגיא: הפנייה היא 37 מיליון כשצריך 52.

 << קריאה >> משה שגיא: בשנים רגילות הייתי פונה לאגף התקציבים בסוף שנת התקציב והייתי מבקש מהם שיוסיפו את הכסף והיו מוסיפים.

 << קריאה >> משה שגיא: עכשיו אני לא יודע באיזה עולם אנחנו חיים.

 << קריאה >> משה שגיא: אני פניתי אליהם ואני מתכוון לפנות אליהם, אני מבקש להוסיף את הכסף הזה.

 << קריאה >> משה שגיא: זה באמת דבר שהוא חיוני לכולם.

מיקי לוי: באמת, זה בנפשנו, החינוך.

מיקי לוי: אז אני מבקש: יום שני תבקש, מזכיר הוועדה בשם יושב-ראש הוועדה – ראש אגף התקציבים אמור להופיע בפני הוועדה.

מיקי לוי: שיבוא עם תשובה על ה-13 מיליון שקל.

מיקי לוי: אם הוא יבוא עם תשובה שלילית – אני יודע מה לעשות, אני כבר ילד גדול.

ינון אזולאי: אני רוצה לשאול לגבי הכיתות – איזה ערים?

ינון אזולאי: המגזר החרדי והמגזר הערבי גם ברשימה?

מוחמד חלילה: ביום רביעי הבא - - -

ינון אזולאי: דבר שני – כמה עלות של כל כיתה?

ינון אזולאי: כמה כיתות ייפגעו?

מוחמד חלילה: - - - זו לא סיבה.

קריאות: - - -

חיים ביבס: חבר הכנסת, אתה שואל את האדם הלא נכון.

חיים ביבס: יש את המנכ"ל.

חיים ביבס: זה לא בעיה של האוצר.

חיים ביבס: זו הרשאה להתחייב.

חיים ביבס: חלוקת כיתות זה משרד החינוך.

חיים ביבס: יש סמנכ"ל משרד החינוך שקוראים לו תמיר.

חיים ביבס: שם יש חלוקה.

חיים ביבס: כמי שמכיר את הטבלה – יש בה גם רשויות מהמגזר הערבי, גם מהמגזר החרדי וגם בשאר המגזרים ולפיכך זה לא רלבנטי להרשאה להתחייב.

קריאות: - - -

 << קריאה >> משה שגיא: אני סמנכ"ל תקציבים משרד החינוך.

 << קריאה >> משה שגיא: בשבוע שעבר העברנו רשימה לוועדה של 2600 כיתות לימוד.

אורלי לוי אבקסיס: למה לא ראינו את הרשימה?

 << קריאה >> משה שגיא: כאשר הוועדה תשב ביום רביעי, ועדת ההקצאות תשב לפי הקריטריונים ותאשר, נוכל להעביר רשימה נוספת.

 << קריאה >> משה שגיא: אני יכול לבקש שמשרד החינוך יהיה יותר אקטיבי, ולא כל הזמן שאני אקבל תשובות – האוצר אומר לנו ככה והאוצר אומר ככה?

 << קריאה >> משה שגיא: אתם משרד ענק.

 << קריאה >> משה שגיא: הכי גדול מבחינה תקציבית.

 << קריאה >> משה שגיא: נעזוב את משרד הביטחון – אתם משרד ענק.

 << קריאה >> משה שגיא: מה זה האוצר אמר לנו?

 << קריאה >> משה שגיא: א יכול להיות שאני מדבר אתכם ואתם אומרים – לא, האוצר אמר לנו.

 << קריאה >> משה שגיא: אתם צריכים לתת שירות לתלמידים.

 << קריאה >> משה שגיא: היתה צריכה להיות פה עוד העברה.

 << קריאה >> משה שגיא: באמת, עם כל הכבוד.

 << קריאה >> משה שגיא: אני מדבר מהשר ועד המנכ"ל עד אחרון הפקידים – אתם לא יכולים כל פעם להגיד שזה האוצר.

 << קריאה >> משה שגיא: אז נמחק את המשרד ונדבר עם האוצר?

 << קריאה >> משה שגיא: אי אפשר ככה, באמת.

 << קריאה >> משה שגיא: אני לא יכול לסבול את הדבר הזה.

 << קריאה >> משה שגיא: דברים שהיו צריכים להיות.

 << קריאה >> משה שגיא: חינוך מיוחד זו דוגמה אחת מיני רבים.

אורלי לוי אבקסיס: אז באותו עניין, ראיתי שהוועדה הגישה שאלות למשרד ושאלו למה הנושאים האלה לא תוקצבו בבסיס התקציב.

אורלי לוי אבקסיס: התשובה היתה – התכנית מתוקצבת בהתאם לקצב הביצוע בפועל ולאבני דרך שנקבעו במשרדי החינוך והאוצר.

אורלי לוי אבקסיס: זאת אומרת שניבנו יותר כיתות ממה שציפינו?

קריאות: לא.

אורלי לוי אבקסיס: אני יודעת, תאמין לי שזו שאלה שאמורה להוביל לאן שהוא.

 << קריאה >> משה שגיא: התקציב הזה נועד להשלמת התקציב בהתאם להחלטת הממשלה - - -

אורלי לוי אבקסיס: זאת אומרת שידעתם, כשהרכבתם את התקציב, שתצטרכו את ההרשאה להתחייב, את ההרשאה הזו.

 << קריאה >> משה שגיא: זו שאלה לאוצר.

אורלי לוי אבקסיס: שיחקתם עם המספרים?

אורלי לוי אבקסיס: או ש - - -

חיים ביבס: לא, אם לא שיחקו.

חיים ביבס: אני אסביר לך מה שהם עשו.

חיים ביבס: במשך 30 שנה היו מוציאים ממשרד החינוך מכתב אלינו עם התחייבות.

חיים ביבס: אנחנו, השלטון המקומי, הרשויות המקומיות, לקחנו על עצמנו לבנות, והם – כשהיה מגיע התהליך היינו מוציאים את ההרשאה ומקבלים.

חיים ביבס: באה חוכמולוג, החשב הכללי, והחליט להוציא הגבלה.

חיים ביבס: אין יותר מכתבי התחייבות.

חיים ביבס: אז אדוני, תן הרשאה להתחייב.

חיים ביבס: אי אפשר לבנות חצי בית ספר, חצי כיתה.

חיים ביבס: כולם מבלבלים במוח אבל מישהו צריך לבנות את זה.

חיים ביבס: לא רק זה.

חיים ביבס: גם אומרים לנו – אתם לא צריכים לבנות, כי אם אתם בונים אתם עבריינים.

חיים ביבס: אתם צריכים להמתין שמישהו יתעורר.

חיים ביבס: אז ביום רביעי התעוררו כולם.

קרן ברק: מה אנחנו יכולים לעשות?

חיים ביבס: להצביע בעד, ואנחנו נביא את זה ביום רביעי, את ה-400.

 << קריאה >> משה שגיא: לא הבנתי – אתה נותן הוראות לחברי הכנסת?

חיים ביבס: היא התייעצה אתי, מה אתה רוצה?

 << קריאה >> משה שגיא: מי בעד אישור הפנייה?

 << קריאה >> משה שגיא: ירים את ידו.

 << קריאה >> משה שגיא: בלב כבד אני עושה את זה.

 << קריאה >> משה שגיא: בעד – רוב

 << קריאה >> משה שגיא: נמנעים –אין

 << קריאה >> משה שגיא: פנייה 164 אושרה.

 << קריאה >> משה שגיא: 168 עד 170, תעסוקה, עמוד 36.

אביעד שוורץ: עיקרי הפנייה נועדו לתקצוב החלטות ממשלה, ביניהם - - - מרכז הכוון תעסוקתי במזרח ירושלים, תכנית "מסייעים לאוכלוסייה הבדואית".

אחמד טיבי: מה בדיוק במזרח ירושלים?

אביעד שוורץ: יש הפעלת מרכז הכוון תעסוקתי במזרח ירושלים בהתאם להחלטת ממשלה.

אורלי לוי אבקסיס: מאיפה הכסף?

אביעד שוורץ: כסף שיועד בהחלטת ממשלה.

אורי מקלב: נציג האוצר בא ליישם החלטות ממשלה.

אורי מקלב: החלטת ממשלה 3419 שמדברת על הרפורמה ב - - - שהיה דינה להיות נידונה בוועדה באופן הרבה יותר עמוק, ואנחנו מדברים רק על חלק אחד.

אורי מקלב: סעיף 8 בהחלטת הממשלה, אדוני היושב-ראש, שמדבר על האוכלוסייה החרדית בתוך בתי הספר, במכללות החרדיות ללימודי תעודה.

אורי מקלב: היה מדובר עד ה-1 ליולי שיביאו תוכנית.

אורי מקלב: עד לרגע זה אין תוכנית.

אורי מקלב: כך שיוצא שכל ה - - - היום- - -.

אורי מקלב: המשמעות היא שסוגרים מכללות חרדיות - - -3,000 תלמידים, מתוכם 1,000 תלמידים כל שנה יוצאים לשוק העבודה, במיוחד בתחום ההנדסאים.

אורי מקלב: זה אמור להיסגר.

 << קריאה >> משה שגיא: מה שאתה אומר – שכשאומרים שרוצים לשלב את הציבור החרדי בטכנולוגיות ובכל הדברים האלה – זה הכל צביעות ושקר?

אורי מקלב: ועוד יותר, הצביעות השנייה - - - בשביל לקבל יותר תקציבים, כמו ישראל ביתנו, תקציבים מכל מגזר אחר.

אורי מקלב: אז לא.

אורי מקלב: כל תלמיד יכול במכללה הזאת ללמוד ולקבל את מה שהוא צריך לקבל, אבל תלמיד במכללות החרדיות שאין לו אפשרות אחרת והם מוציאים את מיטב העובדים בשוק בתחום הנדסאים ועוד תחומים רבים, התוצאה היא שאם אתה מאשר את הסעיף הזה הם מודרים לגמרי, מהאפשרות השנייה שהם גם נסגרים.

אורי מקלב: דיברתי על מספרים, אני לא יודע אם שמת לב – 3,000 תלמידים מינימום לומדים שם כל שנה ו 1,000 תלמידים יוצאים כל שנה לשוק העבודה מהמכללות האלה.

אורי מקלב: אדוני, יש גם את נושא הסמינרים.

אורי מקלב: בסופו של דבר יש עוד מסלול של לימודי תעודה שנעשה בתחום הסמינרים.

אורי מקלב: שם הם בכלל לא נמצאים.

אורי מקלב: הקימו קריטריון, ואנחנו לא יודעים בכלל להתמודד אתו, של 800 תלמידים במכללה.

אורי מקלב: רוצים לעשות סדר במכללות.

אורי מקלב: הלכו לבטל חלק מהמכללות קטנות וגדולות, אז אמרו שאחד המבחנים מתוך מבחנים רבים זה 800 תלמידים במקום אחד.

אורי מקלב: זה לא שייך.

אורי מקלב: זה כאילו שאמרת - - -זה טוב במקומות שיש - - - אוכלוסייה שלומדים אבל לא כשיש שלוחות.

אורי מקלב: הסכמנו לעמוד בכך שהמינימום יהיה 800 אבל זה יכול להיות במספר שלוחות – 4-3 שלוחות, מינימום.

אורי מקלב: לא קיבלו את זה.

אורי מקלב: התוצאה שאם אתה מאשר את זה היום הפירוש הוא שכל המכללות האלה נסגרות, כבר היום.

אורלי לוי אבקסיס: מה לומדים שם?

אורי מקלב: הנדסאות בעיקר.

אורי מקלב: הנדסאות זה אחד המקצועות הנדרשים, כשאנחנו רוצים לייבא הנדסאים מחוץ לארץ.

אורלי לוי אבקסיס: למה אני שואלת?

אורלי לוי אבקסיס: מה מצפים, שבמקום הפיזי יהיו 800 תלמידים באותו ה - - -גם אם לפעמים יש הגבלה שהיא אובייקטיבית – בין אם מהיכולת להקים מוסד כזה ש-800 תלמידים יוכלו ללמוד בכיתות במקביל, או בין אם זה בעצם שלוחות - - - << קריאה >> אורי מקלב (יהדות התורה): << קריאה >> את צודקת.

אורלי לוי אבקסיס: מתוך עוד 10 תבחינים שיש, שהם כולם עומדים בזה.

אורלי לוי אבקסיס: למה קבעו 800?

אורלי לוי אבקסיס: ככה.

 << קריאה >> משה שגיא: בגלל שאין מכללה חרדית של 800.

יצחק פינדרוס: אני אגלה לכם למה 800.

יצחק פינדרוס: אתם באמת רוצים לדעת?

יצחק פינדרוס: חמש מכללות התאגדו, לקחו לוביסט טוב שהעביר את ההחלטה הזו.

יצחק פינדרוס: זו הסיבה.

קריאות: - - -

 << קריאה >> משה שגיא: אני רק רוצה לדעת.

 << קריאה >> משה שגיא: אני אז שאלתי את אורי שיינין שהיה הרפרנט של העניין.

 << קריאה >> משה שגיא: הוא אמר – לא, אנחנו משנים את זה ומחריגים.

 << קריאה >> משה שגיא: עכשיו אתה מביא לנו את ההעברה הזו, ואתה נשאר עדיין עם ה-800.

קריאה: אני אגיד לך למה: ה- 1 ליולי 2018 עוד לא היה.

קריאה: כתוב בהחלטת ממשלה שהחרדי יידון עד 1 ליולי 2018.

אורלי לוי אבקסיס: כמה תלמידים ימצאו את עצמם מחוץ ל - - -

קריאה: 5,000.

אורלי לוי אבקסיס: 5,000?

אורלי לוי אבקסיס: שנמצאים כיום במסלול לתעסוקה עתידית?

קריאה: כן.

קריאה: יש בגברים 2,500 עד 3,000 ובנשים 2,500.

אביעד שוורץ: המוסדות החרדים כבר מוחרגים - - -בהחלטה הקודמת המספר המינימלי לתקצוב מוסדות עמד על 450 והסמינרים למשל - - - והם מקבלים תקצוב למרות שהם לא עומדים בקריטריון.

יצחק פינדרוס: כן, אבל תקצוב של 60%.

יצחק פינדרוס: בוא, תגיד לוועדה את האמת.

יצחק פינדרוס: הם מקבלים.

יצחק פינדרוס: אבל 60%.

 << קריאה >> משה שגיא: עוד מעט הם לא יקבלו בכלל.

אורי מקלב: כעונש על כך שהם לא מאוגדים.

אורלי לוי אבקסיס: מה הרציונל לקבוע 800?

אביעד שוורץ: הרציונל לקבוע 800 הוא מתוך מה שאנחנו רואים בנתונים שהמכללות הגדולות הן המכללות האיכותיות ושיעורי הדיפלום שם גבוהים ביותר.

אביעד שוורץ: בסוף יש בעיה גדולה במכללות הטכנולוגיות של שיעורי דיפלום.

אביעד שוורץ: כיום הממוצע הוא 50 וקצת אחוזים.

אביעד שוורץ: כלומר, רק 50 וקצת אחוזים מהתלמידים בסוף מקבלים את התעודה ביד.

אביעד שוורץ: המטרה שלנו היא לעודד את המוסדות שבהם תלמידים מצליחים לסיים את הלימודים.

קריאות: - - -

קריאה: המציאות היא הפוכה.

אורי מקלב: אני מכיר את המספר, אדוני היושב-ראש.

קריאות: - - -

אורי מקלב: אני אביא לך את הנתון.

אורי מקלב: מכתב של תאיר איפרגן, מנהלת, לפני חצי שנה, שמדבר על ההישגים של כל המכללות: ההישגים הגבוהים ביותר, בהישג מקסימלי של ציון 5 מתוך 4 הישגים ודרגות – כולם, אבל כולם נמצאים באותם סמינרים - - - שהם פחות מ-800.

אחמד טיבי: מבקש לשאול שאלה – לגבי תוכנית 364201.

אחמד טיבי: אנחנו רוצים פירוט על שיעור התעסוקה.

אחמד טיבי: כתוב: אוכלוסיות ייעודיות, לרבות חרדים, ערבים, אנשים עם מוגבלויות, הורים יחידים ועולי אתיופיה.

אחמד טיבי: אתה יכול להסביר לי – חרדים, ערבים, אנשים עם מוגבלויות, הורים יחידים ועולי אתיופיה.

אחמד טיבי: למה האוכלוסיות האלה תמיד הולכים ביחד?

אחמד טיבי: אני מכבד אנשים עם מוגבלויות אבל למה ערבים וחרדים תמיד נופלים עם אנשים עם מוגבלויות?

קריאות: - - -

 << קריאה >> משה שגיא: אז קודם כל לגבי השאלה של חבר הכנסת טיבי, אני מבקש לקבל תשובה מסודרת, בכלל איפה אנחנו עומדים עם העניין הזה ולמה כל אלה כלולים אחד עם השני.

קריאות: - - -

 << קריאה >> משה שגיא: הנושא הזה של המכללות הטכנולוגיות הוא אחד הדברים שהמדינה יכולה להתפאר בהם, בכלל ובמיוחד על הסיפור שהוא נמצא שם והוא יכול לצאת לשוק העבודה, הוא מצטיין והכל בסדר.

 << קריאה >> משה שגיא: באה הממשלה וקיבלה החלטה וההחלטה הזו הוציאה את הציבור החרדי מהעניין, מכיוון שיש מכללות טכנולוגיות חרדיות, אין 800.

 << קריאה >> משה שגיא: הוציאה והחריגה.

 << קריאה >> משה שגיא: מכאן ואילך, אגף התקציבים לשיטתו עקבי בעניין הזה.

 << קריאה >> משה שגיא: לא משנים את החלטת הממשלה.

 << קריאה >> משה שגיא: לא מקבלים את הנייר המסודר ולא שאנחנו צריכים להיות בחסדים שאם אני אעביר את הקיצוץ הרוחבי אז אני אקבל גם את המכללות הטכנולוגיות.

 << קריאה >> משה שגיא: לא רוצה.

אורלי לוי אבקסיס: אה, הם סוחרים אתך, ככה, עכשיו?

 << קריאה >> משה שגיא: חבל על הזמן, את לא יודעת כמה.

קריאה: אבל תמיד זה ככה.

 << קריאה >> משה שגיא: אני רק יותר אמיץ מהאחרים והם לא יכולים לעשות את זה, כי בכל הדברים האחרים אני מתנהג עניינית ומקצועית.

 << קריאה >> משה שגיא: זו תמונת המצב.

 << קריאה >> משה שגיא: אני רוצה פתרון.

אביעד שוורץ: יש פתרון - - -

 << קריאה >> משה שגיא: אני לא רוצה לשמוע.

 << קריאה >> משה שגיא: לישיבה הבאה.

קריאות: - - -

 << קריאה >> משה שגיא: רבותיי, קבענו הצבעה על הרביזיות ואחר כך אני מעביר את הסיכום.

 << קריאה >> משה שגיא: איזה רביזיות יש?

 << קריאה >> משה שגיא: פנייה מספר 7 – הוצאות פיתוח הרחבות – משרד האוצר ופרוייקטים.

 << קריאה >> משה שגיא: הרביזיה של חברת הכנסת אורלי לוי אבקסיס.

 << קריאה >> משה שגיא: מי בעד הרביזיה?

 << קריאה >> משה שגיא: מי נגד?

 << קריאה >> משה שגיא: בעד – מיעוט

 << קריאה >> משה שגיא: נמנעים –אין

 << קריאה >> משה שגיא: הרביזיה לא התקבלה.

 << קריאה >> משה שגיא: יש לנו את הפנייה 32 עד 37 – 9000, עניין השוטרים.

 << קריאה >> משה שגיא: חברת הכנסת אורלי לוי אבקסיס.

 << קריאה >> משה שגיא: מי בעד הרביזיה?

 << קריאה >> משה שגיא: ירים את ידו.

 << קריאה >> משה שגיא: בעד – מיעוט

 << קריאה >> משה שגיא: נמנעים –אין

 << קריאה >> משה שגיא: הרביזיה לא התקבלה.

 << קריאה >> משה שגיא: כל השאר הסירו.

 << קריאה >> משה שגיא: הבטחתי זכות דיבור לגבי התעסוקה.

חיים יוסטמן: אני לא אקח הרבה זמן.

חיים יוסטמן: אני סמנכ"ל של קרן קמח, 12 שנים בתעסוקה.

חיים יוסטמן: המספרים הם כאלה: סטודנט חילוני מקבל אחרי הרפורמה 19.5 אלף שקל, לפני בינוי, לפני עודפים.

חיים יוסטמן: אם יהיו עודפים הוא יקבל יותר.

חיים יוסטמן: סטודנט חרדי מקבל 7,500 שקל, הפרש של 12.5 אלף שקל.

חיים יוסטמן: זה מה שנמצא כרגע על השולחן שלכם.

חיים יוסטמן: אני אסיים.

חיים יוסטמן: יש לי תכתובת דואר אלקטרוני, כתב אותה יהודי בשם ד"ר הורביץ.

חיים יוסטמן: אנחנו לא חושדים בו שהוא אינו אובייקטיבי.

חיים יוסטמן: הוא כותב כך: "שלוש אזהרות אני מזהיר את הוגי הרפורמה.

חיים יוסטמן: אזהרה ראשונה – חרדים בחוץ".

חיים יוסטמן: הוא מסביר למה זו טעות ואומר: "אני חושב שזה ממש לא הוגן ולא מומלץ לדלג על המשוכה הזאת שחרדים בחוץ".

חיים יוסטמן: כמו שחברי הכנסת מקלב והרב פינדרוס אמרו – זו תהיה טעות גדולה.

 << קריאה >> משה שגיא: לישיבה הבאה תן לי פתרון שיהיה פתרון של קבע, ולא שיהיה נתון לסחר מכר עם אגף התקציבים.

 << קריאה >> משה שגיא: פשוט נמאס לי.

אורית פרקש הכהן: אז תדחה את ההצבעה, תדחה את ההצבעה.

 << קריאה >> משה שגיא: דחיתי.

אורלי לוי אבקסיס: אבל שיתנו לנו נתונים, לא רק על החרדים.

אורלי לוי אבקסיס: בכלל.

 << קריאה >> משה שגיא: כן, ביקשתי.

 << קריאה >> משה שגיא: פנייה 175 עד 177.

שני מנדל לאופר: הפנייה נועדה לתקצב סך של - - ו-8 מיליוני ₪ בהרשאה להתחייב, וכן לביצוע התאמות בתקציב ההוצאה וההרשאה להתחייב בתקציב הפיתוח של משרד הבינוי והשיכון.

אחמד טיבי: דקה, אנחנו נסביר מה זה.

אחמד טיבי: אל"ף- תשתיות לבנייה חדשה, ביצוע ביישובי המיעוטים, זה 700203 - כמה זה, 105,654 - - -

שני מנדל לאופר: יש לנו גם 105 מיליוני ₪ בהרשאה להתחייב לביצוע עבודות פיתוח כנגד הכנסות שהתקבלו ולהחלטת ממשלה 922 של ביצוע יעדים תכנוניים ביישובי התכנית, תכנון מתארי, פיקוח וניהול פרויקטים לפי הביצוע בפועל.

שני מנדל לאופר: יש לנו גם שיכון שכונות ותשתיות ותיקות, תקצוב של סך 71 מיליוני ₪ בהוצאה בהתאם להתקדמות מימוש התחייבויות קודמות, ו-53 מיליוני ₪ בהרשאה להתחייב לשיקום שכונות פיזי וחברתי וקידום תהליכי התחדשות עירונית – חיזוק מבנים בשכונות שיקום, בהתאם להחלטות ממשלה 3907.

שני מנדל לאופר: יש לנו 37 מיליון ₪ בהרשאה להתחייב למימון מענקי שטח ביישובים הבדואים בצפון ומימון תשתיות ניקוז ותיעול ביישובי הדרוזים והצ'רקסים בהתאם ל - - -

אורלי לוי אבקסיס: רגע, אז רק 9 מיליון שקלים לדירות נ"ר?

אחמד טיבי: אני מבקש להצביע.

אורלי לוי אבקסיס: דירות נ"ר לנכים בדיור הציבורי - -

שני מנדל לאופר: זה פרויקט מיוחד.

אורלי לוי אבקסיס: - - זה רק 9 מיליון שקל פה?

שני מנדל לאופר: זה ספציפית לפרויקט מיוחד שבו אנחנו משכירים לטווח ארוך מבנה שלם לנכים רתוקים, ובמקום לשלם להם סיוע בשכר דירה אנחנו ממש מסייעים להם בפתרון הוליסטי.

אורלי לוי אבקסיס: אני יודעת מה זה דירות נ"ר.

אורלי לוי אבקסיס: כל דירה כזו עולה יותר מ 1,5 מיליון.

אורלי לוי אבקסיס: יש רשימה מטורפת, וגם את זה אני רוצה שנדע, את רשימת הנכים שזקוקים לדירת נ"ר באותה מסגרת של דיור ציבורי וכמה אתם מאשרים, כי כשאני רואה את ה- 9 מיליון שקל האלה, זה אפילו לא לחמש משפחות.

יוסי שבח: אז רק לחדד שיש לנו בפנייה גם העברה של 115 מיליון לרכישת דיור הציבורי, בהתאם להכנסות שיתקבלו לפי חוק המכר.

אורלי לוי אבקסיס: אתה אומר לי – תמכרו דירות של הדיור הציבורי ומה שייכנס מזה – נקנה בזה דירות, וזה הרבה פחות ממה שאנחנו - - -

שני מנדל לאופר: יש לנו גם תקציב שנתי לדירות נ"ר, הוא נמצא בסעיף נפרד.

שני מנדל לאופר: פה זו תוספת מיוחדת שניתנה לפרויקט מיוחד.

שני מנדל לאופר: במקום לתת סיוע בשכר דירה.

שני מנדל לאופר: במקום לתת סיוע לשכר דירה יש עמותה שמפעילה בית לנכים רתוקים, ונותנת להם פתרון הוליסטי.

שני מנדל לאופר: חוץ מזה שהם מקבלים דירה הם גם מקבלים גם פעילויות, ליווי.

אורלי לוי אבקסיס: אז את מדברת על כמו דיור מוגן.

אורלי לוי אבקסיס: סוג של.

אורלי לוי אבקסיס: דירת נ"ר זה כשהמשפחות הן עצמאיות.

אורלי לוי אבקסיס: אתה לא שם אותן יחד עם נכים.

שני מנדל לאופר: פה מדובר על נכים בודדים, לא משפחה.

שני מנדל לאופר: בגלל זה הוא מיוחד.

אורלי לוי אבקסיס: מאיפה הכסף?

שני מנדל לאופר: יש לנו 14 מיליון שקלים במזומן עבור - - - ויש לנו 328 מיליוני ₪ בהרשאה להתחייב שהם עבור משקים סגורים.

שני מנדל לאופר: יש לנו כאן את הסכם עמיגור, שאנחנו ממשיכים אותו, לפני חתימה עם הסכם עמיגור שלא ידענו על המועד שבו נחתום על ההסכם כשזה תוקצב 2017, אז עכשיו אנחנו חותמים על הסכם עם עמיגור.

אורלי לוי אבקסיס: הסכם עמיגור זה מה שהיה גם בירושלים, נכון?

קריאה: לא, לא קשור.

קריאה: יש פה גם את הסוכנות בירושלים, זה גם עמיגור מפעילה, אבל יש פה חוץ מזה חידוש של הסכם עם חברת עמיגור, עשינו לפני שנתיים עם עמידר, ועכשיו אנחנו מחדשים את ההסכם עם עמיגור לגבי כל הדיור הציבורי ובתי - - - .

שני מנדל לאופר: ויש לנו את המשק הסגור של קבוצות הדיור הציבורי ועכשיו אנחנו רוצים הרשאה כדי לרכוש דירות חדשות.

אנטאנס שחאדה: אם אפשר לבקש בקשה לפני ההצבעה מכבוד היו"ר – אם אפשר שמהאוצר, אגף התקציבים יציגו בישיבה הבאה או בכל ישיבה כמה כסף אפשר עוד לנצל - - -כדי שננצל את זה עד סוף השנה.

קריאה: יתרות לא מנוצלות.

שני מנדל לאופר: בכל תוכנית 922?

אחמד טיבי: כן.

אחמד טיבי: כמה יתרות לא מנוצלות.

 << קריאה >> משה שגיא: תודה רבה, רבותיי.

 << קריאה >> משה שגיא: מספר פנייה לוועדה 175 עד 177.

 << קריאה >> משה שגיא: מי בעד הפניות?

 << קריאה >> משה שגיא: ירים את ידו.

 << קריאה >> משה שגיא: בעד – רוב

 << קריאה >> משה שגיא: נמנעים – אין

 << קריאה >> משה שגיא: תודה לכם, הפניות אושרו.

 << קריאה >> משה שגיא: תודה רבה הישיבה נעולה.